paragraph_text: Trojica u mraku (naslov albuma odabran je po stripu Andrije Maurovića) peti je studijski album zagrebačkog rock sastava Aerodrom, koji izlazi 1984.g. U sastav se na bubnjeve nanovo vratio Zlatan Živković, koji ujedno izvodi i vokale. Album se sastoji od jedanaest skladbi i njihov je producent Jurica Pađen. Gosti na snimanju su Lazar Ristovski na klavijaturama, Miroslav Sedak Benčić saksofon, Ante Dropuljić truba i Herbert Stencel trombon. Sastav nedugo nakon objavljivanja prestaje s radom i sastaju se nanovo tek 2000-ih.